Paljud pensionieale lähenevad inimesed otsustanud hakata teisest sambast väljuma, kuid kiirustamine võib neile kalliks maksma minna.
Kui teisest sambast raha välja võttev pensioniks koguja on juba pensionieas või kui pensionieani on jäänud viis aastat, tuleb raha korraga välja võttes maksta kümme protsenti tulumaksu. Teised pensionikogujad peavad väljavõetavalt summalt tasuma 20 protsenti tulumaksu.
“Paljud pensionikogujad vanuses 55–59 aastat on esitanud teisest sambast väljumise avalduse. Paraku kaotavad nad rutakat otsust tehes raha, sest 60-aastaseks saades oleks neil oluline maksueelis ning 20 protsendi asemel peaksid nad tasuma 10 protsenti tulumaksu,” ütles SEB Varahalduse äriarendusjuht Peeter Schamardin.